ai4bharat/Pralekha huggingface dataset:
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ടെലികോം വകുപ്പ് സെപ്റ്റംബർ 28-ന് ഓൺലൈൻ ഇ എം എഫ് ബോധവൽക്കരണ ശിൽപശാല സംഘടിപ്പിക്കുന്നു
കൊച്ചി, സെപ്റ്റംബർ 24, 2021
കഴിഞ്ഞ കുറച്ചു വർഷങ്ങളായി ടെലികോം സേവനങ്ങളുടെ ആവശ്യകത അത്ഭുതപൂർവമായ രീതിയിൽ ഉയർന്നുവരികയാണ്. സമ്പദ്വ്യവസ്ഥയിൽ മാത്രമല്ല, ദുരന്തനിവാരണത്തിൽ പോലും ടെലികോം സേവനങ്ങൾ ഒരു വലിയ പങ്ക് വഹിക്കുന്നു. കോവിഡ്-19 മഹാമാരി സമയത്ത് പോലും, ഭരണസംബന്ധമായ സേവനങ്ങളുടെ തുടർച്ച ഉറപ്പാക്കുകയും, 'വീട്ടിൽ നിന്ന് ജോലി' പ്രോത്സാഹിപ്പിക്കുകയും, വിദ്യാഭ്യാസ/വാർത്ത/വിനോദ/സാമ്പത്തിക-വ്യാവസായിക മേഖലകളിലെ പ്രവർത്തനങ്ങൾ സുഗമമാക്കുകയും ചെയ്യുന്നതിൽ ടെലികോം രംഗം പ്രധാന പങ്ക് വഹിച്ചു. സോഷ്യൽ നെറ്റ്വർക്കിംഗ് വഴി സുഹൃത്തുക്കളെയും കുടുംബാംഗങ്ങളെയും ബന്ധിപ്പിക്കുകയും ചെയ്തു.
ടെലികോം സേവനങ്ങൾക്കായുള്ള വർദ്ധിച്ചുവരുന്ന ആവശ്യകതയ്ക്ക് തടസ്സമില്ലാതെ കണക്റ്റിവിറ്റി നൽകുന്നത് തുടരാനും, കവറേജ് വിപുലീകരിക്കുന്നതിനും മെച്ചപ്പെടുത്തുന്നതിനും, 5G മുതലായ നൂതന
സാങ്കേതിക വിദ്യകൾ ഉപയോഗപ്പെടുത്താനും, ടവറുകൾ വേഗത്തിൽ വിന്യസിക്കേണ്ടതുണ്ട്. എന്നാൽ, തെറ്റിദ്ധാരണകളും തെറ്റായ വിവരങ്ങളും കാരണം, ജനവാസകേന്ദ്രങ്ങളിൽ ഒരു ടവർ നിർദേശിക്കുമ്പോഴെല്ലാം ചില സ്ഥലങ്ങളിൽ പൊതു ജനങ്ങൾ ഭയപ്പെടുന്നു. അതിനാൽ മൊബൈൽ ടവറുകളിൽ നിന്നുള്ള വികിരണത്തെക്കുറിച്ചുള്ള യാഥാർത്ഥ്യത്തെക്കുറിച്ച് അവബോധം സൃഷ്ടിക്കേണ്ടത് അനിവാര്യമാണ്.
ഇതിനുവേണ്ടി ടെലികോം വകുപ്പിന്റെ ഫീൽഡ് യൂണിറ്റ്, ഡി.ഓ.ട്ടി എൽ എസ് എ, കേരള, സെപ്റ്റംബർ 28ന് രാവിലെ 11 മുതൽ ഓൺലൈൻ ഇ.എം.എഫ് ബോധവൽക്കരണ ശിൽപശാല സംഘടിപ്പിക്കുന്നു. ഡോ.പി.ടി.മാത്യു ഐ.ടി.എസ് , സീനിയർ ഡെപ്യൂട്ടി ഡയറക്ടർ ജനറൽ, കേരള എൽഎസ്എ മേധാവി; എസ്.ഗോപാലൻ ഐ.ടി.എസ് ഡെപ്യൂട്ടി ഡയറക്ടർ ജനറൽ ; ഡോ. സുരേഷ് അട്ടിലി, മെഡിക്കൽ ഓൺകോളജിസ്റ്റ്, കോണ്ടിനെൻറ്റൽ ഹോസ്പിറ്റൽ, ഹൈദരാബാദ്, എന്നിവർ ശിൽപശാലയെ അഭിസംബോധന ചെയ്യും.
(ജനങ്ങളുടെ സംശയങ്ങളും ആശങ്കകളും അകറ്റാനാണ് ശില്പശാല സംഘടിപ്പിച്ചിരിക്കുന്നത്.
https://coaimeetingroom.webex.com/coaimeetingroom/onstage/g.php?MTID=e83e38a92e1420dae0a5b60747c115b8a
എന്ന ലിങ്കിലൂടെ ഈ ശിൽപശാലയിൽ പങ്കെടുക്കാവുന്നതാണ്.
പ്രധാനമന്ത്രിയുടെ ഓഫീസ്
റെയ്സീന ഡയലോഗ് -2021
പ്രധാനമന്ത്രി ശ്രീ നരേന്ദ്ര മോദി റെയ്സീന ഡയലോഗിന്റെ ഉദ്ഘാടന സമ്മേളനത്തിൽ മുഖ്യാതിഥികളായ റുവാണ്ട പ്രസിഡന്റ് പോൾ കഗാമെ, ഡെൻമാർക്ക് പ്രധാനമന്ത്രി മെറ്റ് ഫ്രെഡറിക്സൻ എന്നിവരോടൊപ്പം വെർച്വൽ ഫോർമാറ്റിലൂടെ വീഡിയോ അഭിസംബോധന നടത്തി.
വിദേശകാര്യ മന്ത്രാലയവും ഒബ്സർവർ റിസർച്ച് ഫൗ ണ്ടേഷനും സംയുക്തമായി സംഘടിപ്പിച്ച റെയ്സീന ഡയലോഗിന്റെ ആറാം പതിപ്പ് 2021 ഏപ്രിൽ 13 മുതൽ 16 വരെ വെർച്വലായി ൽ നടക്കും. "# വൈറൽ വേൾഡ്:പൊട്ടിപ്പുറപ്പെടലുകൾ , വേറിട്ട് നിൽക്കൽ , നിയന്ത്രണം കൈവിടൽ " എന്നതാണ് 2021 പതിപ്പിന്റെ പ്രമേയം.
ഒരു വർഷത്തിലേറെയായി ലോകത്തെ നശിപ്പിച്ചുകൊണ്ടിരിക്കുന്ന കോവിഡ് -19 മഹാമാരിയുടെ പശ്ചാത്തലത്തിൽ മനുഷ്യ ചരിത്രത്തിലെ ഒരു സുപ്രധാന നിമിഷത്തിലാണ് റെയ്സീന സംഭാഷണത്തിന്റെ ഇപ്പോഴത്തെ പതിപ്പ് നടക്കുന്നതെന്ന് പ്രധാനമന്ത്രി മോദി നിരീക്ഷിച്ചു. നിലവിലെ സാഹചര്യത്തിൽ പ്രസക്തമായ ചില ചോദ്യങ്ങളെക്കുറിച്ച് ആത്മപരിശോധന നടത്താൻ പ്രധാനമന്ത്രി ആഗോള സമൂഹത്തോട് ആവശ്യപ്പെട്ടു.
രോഗലക്ഷണങ്ങൾ മാത്രമല്ല, അടിസ്ഥാന കാരണങ്ങളും പരിഹരിക്കുന്നതിന് ആഗോള സംവിധാനങ്ങൾ സ്വയം പൊരുത്തപ്പെടണമെന്ന് പ്രധാനമന്ത്രി ഊന്നിപ്പറഞ്ഞു. നമ്മുടെ ചിന്തകളുടെയും പ്രവർത്തനങ്ങളുടെയും കേന്ദ്രത്തിൽ മാനവികത നിലനിർത്തണമെന്നും ഇന്നത്തെ പ്രശ്നങ്ങളെയും നാളെയുടെ വെല്ലുവിളികളെയും അഭിസംബോധന ചെയ്യുന്ന സംവിധാനങ്ങൾ സൃഷ്ടിക്കണമെന്ന് പ്രധാനമന്ത്രി ആവശ്യപ്പെട്ടു.
ആഭ്യന്തരമായും മറ്റ് രാജ്യങ്ങൾക്കുള്ള സഹായത്തിന്റെ രൂപത്തിലും മഹാമാരിയോടുള്ള ഇന്ത്യയുടെ പ്രതികരണ ശ്രമങ്ങളെക്കുറിച്ചും പ്രധാനമന്ത്രി വിശദീകരിച്ചു. മഹാമാരി ഉയർത്തുന്ന വൈവിധ്യമാർന്ന വെല്ലുവിളികളെ നേരിടാൻ സംയുക്ത ശ്രമങ്ങൾ നടത്തണമെന്നും ആഗോള നന്മയ്ക്കായി ഇന്ത്യ അതിന്റെ ശക്തി പങ്കിടുമെന്നും അദ്ദേഹം ആവർത്തിച്ചു.
ആരോഗ്യ, കുടുംബക്ഷേമ മന്ത്രാലയം
വ്യത്യസ്ത തരത്തിലുള്ള പകർച്ചവ്യാധികൾ നേരിടുന്നത് സംബന്ധിച്ച് ഡോക്ടർമാർ, പാരാമെഡിക്കൽ ജീവനക്കാർ എന്നിവർക്കുള്ള പ്രത്യേക പരിശീലനം
കോവിഡ്-19 ന്റെ വിവിധ വശങ്ങൾ സംബന്ധിച്ച് ഡോക്ടർമാർ, നഴ്സുമാർ, അനുബന്ധ ആരോഗ്യ പാലന പ്രൊഫഷണലുകൾ, സന്നദ്ധപ്രവർത്തകർ തുടങ്ങിയവർക്ക് വിർച്വൽ രീതിയിൽ അടക്കമുള്ള പരിശീലനം ഇന്ത്യ ഗവണ്മെന്റ് ലഭ്യമാക്കിയിരുന്നു. ഇവരെ പരിശീലിപ്പിക്കുന്നതിനായി സംയോജിത ഗവണ്മെന്റ് ഓൺലൈൻ പരിശീലന പ്ലാറ്റ്ഫോമാണ് - iGOT  ഉപയോഗിക്കപ്പെട്ടത്.
കോവിഡ് മഹാമാരിയുടെ തുടക്കം മുതൽ ഇതുവരെ രാജ്യത്തുടനീളമുള്ള 14 ലക്ഷത്തോളം പേരാണ് ഇതിൽ രജിസ്റ്റർ ചെയ്തത്. കൂടാതെ, 80 ലക്ഷത്തിലധികം പൊതുജനാരോഗ്യ പ്രവർത്തകരും കോവിഡ് സംബന്ധിയായ വിഷയങ്ങളിൽ അതാത് സംസ്ഥാന ഭരണകൂടങ്ങളുടെ കീഴിൽ പരിശീലനം നേടിയിരുന്നു
ആരോഗ്യ കുടുംബക്ഷേമ മന്ത്രാലയം, എയിംസ് , NIMHANS, PGIMER, JIPMER തുടങ്ങിയ മുൻനിര സ്ഥാപനങ്ങളും കോവിഡുമായി ബന്ധപ്പെട്ട വിഷയങ്ങളിൽ വെബ്ബിനാറുകളും, പരിശീലന പരിപാടികളും ലഭ്യമാക്കിയിരുന്നു. 2.23 കോടിയോളം പേരാണ് ഇവ കണ്ടത്.
ദേശീയ മെഡിക്കൽ കമ്മീഷൻ അറിയിച്ചത് പ്രകാരം, 2020 ഓഗസ്റ്റിൽ മഹാമാരികളെ നേരിടുന്നത് സംബന്ധിച്ച പ്രത്യേക പാഠഭാഗം മെഡിക്കൽ കൗൺസിൽ ഓഫ് ഇന്ത്യയുടെ മുൻ ബോർഡ് ഓഫ് ഗവർണർമാർ  എംബിബിസ് പാഠ്യപദ്ധതിയിൽ ഉൾപ്പെടുത്തി.
ആരോഗ്യ കുടുംബക്ഷേമ മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി ഡോ. ഭാരതീ പ്രവീൺ പവാർ രാജ്യസഭയിൽ ഇന്ന് രേഖാമൂലം അറിയിച്ചതാണ് ഇക്കാര്യം.
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
ഇന്ത്യന് പുനരുപയോഗ ഊര്ജവികസന ഏജന്സി ലിമിറ്റഡിന്  1,500 കോടിയുടെ ധനസഹായം നല്കാന് കേന്ദ്രമന്ത്രിസഭയുടെ അംഗീകാരം
പ്രതിവര്ഷം 10,200 തൊഴിലവസരങ്ങള് സൃഷ്ടിക്കും; 7.49 മില്യണ് ടണ് കാര്ബണ് ഡൈ ഓക്സൈഡിനു തുല്യമായ അളവില് കാര്ബണ്ഡൈ ഓക്സൈഡ് ബഹിര്ഗമനം കുറയ്ക്കും
പ്രധാനമന്ത്രി നരേന്ദ്ര മോദിയുടെ അധ്യക്ഷതയില് ഇന്നുചേര്ന്ന സാമ്പത്തിക കാര്യങ്ങള്ക്കായുള്ള മന്ത്രിസഭാസമിതി ഇന്ത്യന് പുനരുപയോഗ ഊര്ജവികസന ഏജന്സി ലിമിറ്റഡിന്  1,500 കോടി രൂപയുടെ ധനസഹായം നല്കുന്നതിന് അംഗീകാരം നല്കി.
ഈ ധനസഹായം പ്രതിവര്ഷം 10,200 തൊഴിലവസരങ്ങള് സൃഷ്ടിക്കാനും 7.49 മില്യണ് ടണ് കാര്ബണ് ഡൈ ഓക്സൈഡിനു തുല്യമായ അളവില് കാര്ബണ്ഡൈ ഓക്സൈഡ് ബഹിര്ഗമനം കുറയ്ക്കാനും സഹായിക്കും.
കേന്ദ്ര സര്ക്കാര് ഓഹരി ഇനത്തില് അനുവദിക്കുന്ന 1,500 കോടി രൂപ ഐആര്ഇഡിഎയെ ഇനിപ്പറയുന്ന കാര്യങ്ങളില് സഹായിക്കും:
1. പുനരുപയോഗ ഊര്ജ മേഖലയില് ഏകദേശം 12,000 കോടി രൂപ കടം കൊടുക്കുന്നതിന് സഹായിക്കും. ഇത് ഏകദേശം 3500-4000 മെഗാവാട്ടിന്റെ അധികശേഷിക്കായുള്ള പുനരുപയോഗ ഊര്ജ്ജ മേഖലയുടെ കടാവശ്യങ്ങള് നിറവേറ്റും.
2. അതിന്റെ അറ്റവരുമാനം മെച്ചപ്പെടുത്തും. അതുവഴി അധികമായി പുനരുപയോഗ ഊര്ജ്ജമേഖലയെ സാമ്പത്തികമായി മെച്ചപ്പെടുത്തുകയും കേന്ദ്രഗവണ്മെന്റിന്റെ ലക്ഷ്യം നിറവേറ്റുന്നതിലേക്ക് നയിക്കുകയും ചെയ്യും.
3. കടം കൊടുക്കാനും വാങ്ങാനുമുള്ള പ്രവര്ത്തനം മെച്ചപ്പെടുത്തുന്നതിനായി മൂലധന-അപായസാധ്യത ആസ്തി അനുപാതം  വര്ധിപ്പിക്കും.
പുനരുപയോഗ ഊര്ജ്ജ മേഖലയ്ക്കായുള്ള സവിശേഷ ബാങ്കിതര ധനകാര്യ സ്ഥാപനമായി 1987ല് സ്ഥാപിക്കപ്പെട്ട ഐആര്ഇഡിഎ, എംഎന്ആര്ഇയുടെ അധികാര പരിധിയിലുള്ള ഒരു മിനി രത്ന  കമ്പനിയാണ്. സാങ്കേതിക-വാണിജ്യരംഗങ്ങളില് വൈദഗ്ധ്യമുള്ള, 34 വര്ഷത്തിലധികം പ്രവര്ത്തന പരിചയമുള്ള ഐആര്ഇഡിഎ, ബാങ്ക്/എഫ്എല് എന്നിവയ്ക്ക് പുനരുപയോഗ ഊര്ജ്ജ മേഖലയില് പ്രവര്ത്തിക്കുന്ന സ്ഥാപനങ്ങള്ക്ക് വായ്പകള് നല്കാനും മറ്റും ആത്മവിശ്വാസമേകുന്നു.
(Visitor Counter : 124
വിദ്യാഭ്യാസ മന്ത്രാലയം
ഐ.ഐ.ടി. ബോംബെ സംഘടിപ്പിച്ച ദേശീയ വിദ്യാഭ്യാസ ദിന പരിപാടി കേന്ദ്ര വിദ്യാഭ്യാസ മന്ത്രി വെർച്വലായി ഉദ്ഘാടനം ചെയ്തു
മുഖ്യാതിഥിയായി പങ്കെടുത്ത കേന്ദ്ര വിദ്യാഭ്യാസ മന്ത്രി ശ്രീ രമേശ് പൊഖ്രിയാൽ ‘നിഷാങ്ക്’ ദേശീയ വിദ്യാഭ്യാസ ദിന പരിപാടി വെർച്വലായി ഉദ്ഘാടനം ചെയ്തു. ഇന്ത്യയുടെ പ്രഥമ വിദ്യാഭ്യാസ മന്ത്രി മൗലാന അബുൽ കലാം ആസാദിന്റെ ജന്മവാർഷികത്തോടനുബന്ധിച്ച് ഐ.ഐ.ടി. ബോംബെ ആണ് പരിപാടി സംഘടിപ്പിച്ചത്. ചടങ്ങിൽ ഇസ്റോ മുൻ ചെയർമാൻ ഡോ. കെ. കസ്തുരിരംഗൻ വിശിഷ്ടാതിഥിയായിരുന്നു.
‘പഠനം ഇന്ത്യയിൽ, ഇന്ത്യയിൽ തന്നെ തുടരുക, വിദ്യാഭ്യാസത്തിന്റെ അന്താരാഷ്ട്രവൽക്കരണം’ എന്നിവയിലൂടെ ഇന്ത്യ ആഗോള വിദ്യാഭ്യാസ കേന്ദ്രമായി മാറുമെന്ന് പരിപാടി ഉദ്ഘാടനം ചെയ്ത ശ്രീ പോഖ്രിയാൽ പറഞ്ഞു. മികച്ച വിദ്യാഭ്യാസ നിലവാരം ഉറപ്പാക്കുന്നതിനായി ആഗോളതലത്തിലെ മികച്ച 100 സർവകലാശാലകളെ ഇന്ത്യയിൽ ക്യാമ്പസ് സ്ഥാപിക്കാൻ ക്ഷണിച്ചിട്ടുണ്ട്.
ഇന്ത്യയിലെ ഗവേഷണ പ്രവർത്തനങ്ങളും വികസന പ്രവർത്തനങ്ങളും കൂടുതൽ ഉയരങ്ങളിലെത്തിക്കാൻ വേണ്ട സമർപ്പിത പ്രവർത്തനങ്ങൾ നടത്തിയതിന് ഐ.ഐ.ടി. ബോംബെയിലെ പുരസ്ക്കാര ജേതാക്കളെ മന്ത്രി അഭിനന്ദിച്ചു. രാഷ്ട്രനിർമ്മാണത്തിനായി ശാസ്ത്രവും സാങ്കേതികവിദ്യയും പ്രയോജനപ്പെടുത്തണമെന്ന് അദ്ദേഹം വിദ്യാർത്ഥികളോട് അഭ്യർത്ഥിച്ചു.
നിയമ, നീതി മന്ത്രാലയം
പുതിയ നേട്ടം സ്വന്തമാക്കി ടെലി ലോ സേവനം. പൊതുസേവന കേന്ദ്രങ്ങളിലൂടെ നിയമ ഉപദേശം നൽകിയത് നാല് ലക്ഷത്തിലേറെ ഗുണഭോക്താക്കൾക്ക്
പൊതുസേവന കേന്ദ്രങ്ങളിലൂടെ നാല് ലക്ഷത്തിലേറെ ഗുണഭോക്താക്കൾക്ക് നിയമസഹായം എന്ന നേട്ടം ടെലി ലോ സേവനം 2020 ഒക്ടോബർ 30ന് സ്വന്തമാക്കി.
2020ഏപ്രിലിൽ ഇത് 1.95 ലക്ഷമായിരുന്നു. നടപ്പു സാമ്പത്തിക വർഷത്തിലെ ആദ്യ ഏഴ് മാസങ്ങളിൽ 2.05 ലക്ഷം പേർക്കാണ് നിയമ സഹായം ലഭ്യമാക്കിയത്
കേന്ദ്ര സർക്കാരിന്റെ ഡിജിറ്റൽ ഇന്ത്യ ദർശനത്തിന്റെ ഭാഗമായി നീതിന്യായ വകുപ്പാണ് 2017 ൽ ടെലി ലോ സൗകര്യം ലഭ്യമാക്കിയത്. കോടതി വ്യവഹാരങ്ങൾക്ക് മുൻപുള്ള ഘട്ടത്തിലാണ് സഹായം ലഭ്യമാവുക . പഞ്ചായത്ത് തലങ്ങളിലെ പൊതു സേവന കേന്ദ്രങ്ങളിൽ ഉള്ള വീഡിയോ കോൺഫറൻസിംഗ്, ടെലഫോൺ സൗകര്യത്തിലൂടെ പദ്ധതിയുടെ ഭാഗമായി രാജ്യത്തെ പാവപ്പെട്ടവർക്കും പാർശ്വവൽക്കരിക്കപ്പെട്ടവർക്കും നിയമസഹായം ലഭ്യമാക്കി. വിദഗ്ധ അഭിഭാഷക സമിതിയാണ് നിയമസഹായം നൽകുന്നത്
CSC eGov, NALSA മുൻനിര പോരാളികളുടെ പരിശ്രമത്തിലൂടെ കൂടുതൽ ആളുകളിലേക്ക് നിയമസഹായം ലഭ്യമാക്കാൻ ടെലി ലോ സേവനത്തിന് സാധിച്ചു. നിയമ സഹായം ആവശ്യമുള്ളവരുടെ വിവരങ്ങൾ മുൻകൂട്ടി രജിസ്റ്റർ ചെയ്യാനും, കൂടിക്കാഴ്ച സമയം നേരത്തെ നിശ്ചയിക്കാനും സാധിക്കുന്ന മൊബൈൽ ആപ്ലിക്കേഷൻ പ്രവർത്തകർക്ക് ലഭ്യമാക്കിയിരുന്നു
കൂടുതൽ വിവരങ്ങൾക്ക് സന്ദർശിക്കുക https://www.tele-law.in/
വാണിജ്യ വ്യവസായ മന്ത്രാലയം
കോവിഡ്19: ഡി.ജി.എഫ്.ടി ഹെല്പ്പ്ഡെസ്ക് സ്ഥാപിച്ചു
കോവിഡ്- 19 ന്റെ പശ്ചാത്തലത്തില് കയറ്റുമതി, ഇറക്കുമതി സംബന്ധിച്ച വിഷയങ്ങള് കൈകാര്യം ചെയ്യുന്നതിന് കേന്ദ്ര വാണിജ്യ വകുപ്പിനു കീഴിലുള്ള ഡയറക്ടറേറ്റ് ജനറല് ഓഫ് ഫോറിന് ട്രേഡ് ഹെല്പ്പ്ഡെസ്കിന് രൂപം നല്കി. കയറ്റുമതിക്കാര്ക്കും ഇറക്കുമതിക്കാര്ക്കും തങ്ങളുടെ പ്രശ്നങ്ങള് ഹെല്പ്പ്ഡെസ്കില് അറിയിക്കാം. 1800111550 എന്ന ടോള്ഫ്രീ നമ്പറില് ഹെല്പ്പ്ഡെസ്കുമായി ബന്ധപ്പെടാം. http://rla.dgft.gov.in:8100/CRS_NEW/ എന്ന വിലാസത്തിലും dgftedi[at]nic[dot]in എന്ന ഇ-മെയില് വിലാസത്തിലും ഹെല്പ്പ് ഡെസ്കുമായി ബന്ധപ്പെടാം.
AM MRD
(Visitor Counter : 114
ഊര്ജ്ജ മന്ത്രാലയം
ഊര്ജമേഖലയില് ഇരു രാജ്യങ്ങളും തമ്മിലുള്ള സഹകരണം വര്ധിപ്പിക്കാന് ധാരണാപത്രത്തില് ഒപ്പുവച്ച് ഇന്ത്യയും ഡെന്മാര്ക്കും
വിശദാംശങ്ങള് വിലയിരുത്താന് സംയുക്ത പ്രവര്ത്തന സമിതി
ഊര്ജമേഖലയില് സഹകരണം വര്ധിപ്പിക്കുന്നതിനായി ഇന്ത്യയും ഡെന്മാര്ക്കും ധാരണാപത്രം ഒപ്പുവച്ചു. ഇന്ത്യയുടെ ഊര്ജ മന്ത്രാലയവും ഡെന്മാര്ക്കിന്റെ ഊര്ജ, ഉപയോഗ, കാലാവസ്ഥാ മന്ത്രാലയവും തമ്മിലാണ് ദീര്ഘകാലത്തേയ്ക്കുള്ള കരുത്തുറ്റ സഹകരണത്തിനായുള്ള കരാര് ഒപ്പിട്ടത്. സമത്വം, പരസ്പരസഹായം, പരസ്പര ആനുകൂല്യം എന്നിവയുടെ അടിസ്ഥാനത്തിലാണ് ജൂണ് അഞ്ചിന് ഇരുരാജ്യങ്ങളും കരാര് ഒപ്പുവച്ചത്.
ഇന്ത്യയുടെ പ്രതിനിധിയായി ഊര്ജ സെക്രട്ടറി ശ്രീ. സഞ്ജീവ് നന്ദന് സഹായിയും ഡെന്മാര്ക്ക് പ്രതിനിധിയായി ഇന്ത്യയിലെ ഡെന്മാര്ക്ക് അംബാസഡര് ഫ്രെഡി സ്വെയ്നും ധാരണാപത്രത്തില് ഒപ്പുവച്ചു.
കടല്ക്കാറ്റ്, നീണ്ടനാളത്തേക്കുള്ള ഊര്ജ ആസൂത്രണം, കാലാവസ്ഥാപ്രവചനം, ഗ്രിഡ് പ്രവര്ത്തനങ്ങള്, വൈദ്യുതി വ്യവഹാരം, ഊര്ജ പ്ലാന്റുകള്, പുനരുപയോഗ ഊര്ജ്ജ ഉല്പാദനത്തിലെ മാറ്റങ്ങള് തുടങ്ങിയ മേഖലകളിലെ സഹകരണത്തിനാണ് ഇരു രാജ്യങ്ങളും ധാരണയായത്. ഇന്ത്യയുടെ വൈദ്യുതി വിപണിയില് നേട്ടമുണ്ടാക്കാന് കരാര് സഹായിക്കുമെന്നാണു കരുതുന്നത്.
ഈ മേഖലകളിലെ കാര്യനിര്വഹണത്തിനായി സംയുക്ത പ്രവര്ത്തനസമിതിക്കും  രൂപം നല്കും.
പ്രധാനമന്ത്രിയുടെ ഓഫീസ്
പണ്ഡിറ്റ് ജവഹർലാൽ നെഹ്റുവിന്റെ ചരമവാർഷികത്തിൽ പ്രധാനമന്ത്രിയുടെ ശ്രദ്ധാഞ്ജലി
മുൻ പ്രധാനമന്ത്രി പണ്ഡിറ്റ് ജവഹർലാൽ നെഹ്റുവിന്റെ ചരമവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലികൾ അർപ്പിച്ചു.
ശ്രീ മോദി ട്വീറ്റ് ചെയ്തു:
" നമ്മുടെ മുൻ പ്രധാനമന്ത്രി പണ്ഡിറ്റ് ജവഹർലാൽ നെഹ്റുവിന്, അദ്ദേഹത്തിന്റെ ചരമവാർഷികത്തിൽ. ഞാൻ ആദരാഞ്ജലികൾ അർപ്പിക്കുന്നു."
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ രാജസ്ഥാന് സന്ദര്ശിക്കും
പ്രധാനമന്ത്രി ശ്രീ. നരേന്ദ്ര മോദി നാളെ  രാജസ്ഥാനിലെ ജയ്പൂര് സന്ദര്ശിക്കും. കേന്ദ്ര ഗവണ്മെന്റിന്റെയും, രാജസ്ഥാന് ഗവണ്മെന്റിന്റെയും വിവിധ പദ്ധതികളുടെ 12 ഗുണഭോക്താക്കള് തങ്ങളുടെ അനുഭവങ്ങള് വിവരിക്കുന്ന ഒരു ദൃശ്യ- ശ്രവ്യ ആവിഷ്ക്കാരം ജയ്പൂരില് ഒരു പൊതുയോഗത്തില് പ്രധാനമന്ത്രി വീക്ഷിക്കും. രാജസ്ഥാന് മുഖ്യമന്ത്രി ശ്രീമതി വസുന്ധര രാജെ പരിപാടി നിയന്ത്രിക്കും.
താഴെപ്പറയുന്ന പദ്ധതികളുടെ ഗുണഭോക്താക്കളാണ് അവതരണത്തില് പങ്കെടുക്കുക :
· പ്രധാനമന്ത്രി ഉജ്ജ്വല യോജന
· പ്രധാനമന്ത്രി മുദ്രാ യോജന
· പ്രധാനമന്ത്രി പാര്പ്പിട യോജന
· സ്കില് ഇന്ത്യ
· രാഷ്ട്രീയ ശിശു ആരോഗ്യ പരിപാടി
· മുഖ്യമന്ത്രി രാജശ്രീ യോജന
· ഭാമാഷാ സ്വാസ്ത്യ ബീമാ യോജന
· മുഖ്യമന്ത്രി ജല് സ്വാവലംബന് അഭിയാന്
· ശ്രമിക് കല്യാണ് കാര്ഡ്
· മുഖ്യമന്ത്രി പലന്ഹര് യോജന
· ഛാത്രാ സ്കൂട്ടി വിതരണ് യോജന
· ദീന് ദയാല് ഉപാദ്ധ്യായ വരിഷ്ട് നാഗരിക് തീര്ത്ഥയാത്രാ യോജന.
മൊത്തം 2,100 കോടി രൂപ ചെലവ് വരുന്ന 13 നഗര അടിസ്ഥാന സൗകര്യ പദ്ധതികള്ക്ക് പ്രധാനമന്ത്രി തറക്കല്ലിടും. അവയില് പ്രധാനപ്പെട്ടവ ചുവടെ :
· ഉദയ്പൂര് നഗരത്തിനായുള്ള സംയോജിത അടിസ്ഥാന സൗകര്യ പാക്കേജ്.
· അജ്മീറിനുള്ള എലവേറ്റഡ് റോഡ് പദ്ധതി.
· അജ്മീര്, ഭീല്വാഡ, ബിക്കാനീര്, ഹനുമാന്ഗഢ്, സിക്കര്, മൗണ്ട് അബു എന്നിവിടങ്ങളിലെ ജലവിതരണ, അഴുക്ക് ചാല് പദ്ധതികള്
· ധോല്പൂര്, നഗൗര്, ആല്വാര്, ജോധ്പൂര് എന്നിവിടങ്ങളിലെ എസ്.റ്റി.പി. യുടെ നിലവാരം ഉയര്ത്തല്.
· ബുണ്ടി, അജ്മീര്, ബിക്കാനീര് എന്നീ ജില്ലകളില് പ്രധാനമന്ത്രി ആവാസ് യോജനയ്ക്ക്  കീഴിലുള്ള പദ്ധതികള്.
· ദസറാ മൈതാന് രണ്ടാം ഘട്ടം, കോട്ട.
പ്രധാനമന്ത്രി ഒരു പൊതുയോഗത്തെയും അഭിസംബോധന ചെയ്യും.
ND/MRD
(Visitor Counter : 68
ധനകാര്യ മന്ത്രാലയം
ദേശീയ അടിസ്ഥാന സൗകര്യ പൈപ്പ്ലൈൻ പദ്ധതിയുടെ അവലോകന യോഗത്തിൽ കേന്ദ്ര ധനമന്ത്രി ശ്രീമതി നിർമല സീതാരാമൻ അധ്യക്ഷത വഹിച്ചു
 നടപ്പാക്കുന്നതിലെ പുരോഗതി കേന്ദ്ര ധനമന്ത്രി ശ്രീമതി.നിർമല സീതാരാമൻ അവലോകനം ചെയ്തു.ദേശീയ അടിസ്ഥാന സൗകര്യ പൈപ്പ്ലൈൻ പദ്ധതിയുടെ പുരോഗതി,ഇതുവരെ ചെലവഴിച്ച തുക,പദ്ധതി നടപ്പാക്കൽ വേഗത്തിലാക്കാൻ സ്വീകരിച്ച നടപടികൾ എന്നിവയായിരുന്നു കൂടിക്കാഴ്ചയിലെ മുഖ്യ അജണ്ടകൾ.പദ്ധതി നടപ്പാക്കലുമായി ബന്ധപ്പെട്ട് ധനമന്ത്രി വിളിച്ചു ചേർക്കുന്ന രണ്ടാമത്തെ അവലോകന യോഗമാണിത്.
6,835 പദ്ധതികളുമായി ആരംഭിച്ച ദേശീയ അടിസ്ഥാന സൗകര്യ പൈപ്പ്ലൈൻ പദ്ധതി ഇപ്പോൾ 7,300 ലധികം പദ്ധതികളിലേക്ക് വ്യാപിച്ചിട്ടുണ്ട്. 80,915 കോടി രൂപയുടെ 24 പദ്ധതികൾ കേന്ദ്ര ആരോഗ്യ കുടുംബക്ഷേമ മന്ത്രാലയത്തിന്റെ കീഴിലും 2,79,604 കോടി രൂപയുടെ 10 വലിയ പദ്ധതികൾ കേന്ദ്ര ജലവിഭവ - നദീ വികസന -ഗംഗാ പുനരുജ്ജീവന വകുപ്പിന്റെ കീഴിലും പുരോഗമിച്ചു വരികയാണ്.ഇവയും വിശദമായി അവലോകനം ചെയ്തു.
പൗരന്മാർക്ക് ലോകോത്തര അടിസ്ഥാന സൗകര്യങ്ങൾ പ്രദാനം ചെയ്യുന്നതിനും ജീവിത സൗകര്യങ്ങൾ വർദ്ധിപ്പിക്കുന്നതിനുമുള്ള കേന്ദ്ര സർക്കാരിന്റെ സംരംഭങ്ങളുടെ ഭാഗമാണ് ദേശീയ അടിസ്ഥാന സൗകര്യ പൈപ്പ്ലൈൻ പദ്ധതിയെന്ന്,പദ്ധതിയുടെ പുരോഗതി അവലോകനം ചെയ്യവെ ശ്രീമതി നിർമ്മല സീതാരാമൻ പറഞ്ഞു.
രാജ്യരക്ഷാ മന്ത്രാലയം
സംസ്ഥാനങ്ങളും സ്വകാര്യസ്കൂളുകളും സന്നദ്ധസംഘടനകളുമായി സഹകരിച്ച് രാജ്യത്ത് 100 പുതിയ സൈനിക സ്കൂളുകൾ ആരംഭിക്കും
(ന്യൂഡൽഹി, ഫെബ്രുവരി 02, 2021
സന്നദ്ധ സംഘടനകൾ, സ്വകാര്യ സ്കൂളുകൾ, സംസ്ഥാനങ്ങളുടെ കീഴിലുള്ള സ്കൂളുകൾ എന്നിവയുമായി സഹകരിച്ച് 100 പുതിയ സൈനിക് സ്കൂളുകൾ ആരംഭിക്കാൻ കേന്ദ്ര ബജറ്റ് 2021-22 നിർദ്ദേശിച്ചിട്ടുണ്ട്. ഈ 100 സ്കൂളുകളും സൈനിക് സ്കൂൾ സൊസൈറ്റിയുമായി അഫിലിയേറ്റ് ചെയ്യും. അങ്ങനെ അഫിലിയേറ്റ് ചെയ്ത സൈനിക് സ്കൂളുകൾക്ക് ഭാഗിക ധനസഹായം നൽകും.
കുട്ടികളെ അക്കാദമികമായും ശാരീരികമായും മാനസികമായും സജ്ജമാക്കുകയും നാഷനൽ ഡിഫൻസ് അക്കാദമി പ്രവേശനത്തിനുതകുന്ന ശരീരിക-മാനസിക-സ്വഭാവ ഗുണങ്ങൾ പരിപോഷിപ്പിക്കുകയും ചെയ്യുക എന്നതാണ് സൈനിക സ്കൂളുകൾ കൊണ്ട് ലക്ഷ്യമിടുന്നത്.
നിലവിൽ 33 സൈനിക സ്കൂളുകൾ രാജ്യത്തുടനീളം പ്രവർത്തിക്കുന്നു. 2021-22 അക്കാദമിക് വർഷം മുതൽ ഈ 33 സൈനിക് സ്കൂളുകളിലും ആറാം ക്ലാസിലേക്ക്പെൺകുട്ടികൾക്ക് പ്രവേശനത്തിന് അർഹതയുണ്ട്.
വിദ്യാഭ്യാസ മന്ത്രാലയം
നൂതനാശയങ്ങളിൽ സ്ഥാപനങ്ങളുടെ നേട്ടങ്ങളെക്കുറിച്ചുള്ള അടൽ റാങ്കിംഗ്  2021 പ്രഖ്യാപിച്ചു
(ന്യൂ ഡൽഹി: ഡിസംബർ 29, 2021
നൂതനാശയങ്ങളിൽ സ്ഥാപനങ്ങളുടെ നേട്ടങ്ങളെക്കുറിച്ചുള്ള അടൽ റാങ്കിംഗ്  2021, ഇന്ന് കേന്ദ്ര വിദ്യാഭ്യാസ സഹമന്ത്രി ഡോ. സുഭാഷ് സർക്കാർ വിർച്യുൽ ആയി പ്രഖ്യാപിച്ചു. ഈ അവസരത്തിൽ, ഡോ. സർക്കാർ ARIIA യുടെ 4-ാമത് പതിപ്പ് പുറത്തിറക്കുകയും എല്ലാ ഉന്നത വിദ്യാഭ്യാസ സ്ഥാപനങ്ങളും പങ്കെടുക്കാൻ അഭ്യർത്ഥിക്കുകയും ചെയ്തു.
വിദ്യാർത്ഥികളിലെയും അധ്യാപകരിലെയും നൂതനാശയം, സ്റ്റാർട്ടപ്പ്, സംരംഭകത്വ വികസനം എന്നിവയുമായി ബന്ധപ്പെട്ട സൂചകങ്ങളേ അടിസ്ഥാനമാക്കി ഇന്ത്യയിലെ ഉന്നത വിദ്യാഭ്യാസ സ്ഥാപനങ്ങളെ വ്യവസ്ഥാപിതമായി റാങ്ക് ചെയ്യുന്നതിനുള്ള വിദ്യാഭ്യാസ മന്ത്രാലയത്തിന്റെയും എഐസിടിഇയുടെയും സംയുക്ത സംരംഭമാണ് അടൽ റാങ്കിംഗ് ARIIA. അപേക്ഷിച്ചതും അനുവദിച്ചതുമായ പേറ്റന്റുകളുടെ എണ്ണം, വിദ്യാർത്ഥികളുടെയും അദ്ധ്യാപകരുടെയും രജിസ്റ്റർ ചെയ്ത സ്റ്റാർട്ടപ്പുകളുടെ എണ്ണം, ഇൻകുബേറ്റഡ് സ്റ്റാർട്ടപ്പുകൾ മുഖേനയുള്ള ഫണ്ട് സൃഷ്ടിക്കൽ, സ്ഥാപനങ്ങൾ സൃഷ്ടിച്ച പ്രത്യേക അടിസ്ഥാന സൗകര്യങ്ങൾ തുടങ്ങിയ മാനദണ്ഡങ്ങൾ പരിശോധിച്ചു സ്ഥാപനങ്ങളെ വിമർശനാത്മകമായി വിലയിരുത്തുന്നു.
അടൽ 2021 റാങ്കുകൾ 9 പ്രത്യേക വിഭാഗങ്ങളിലായാണ് പ്രഖ്യാപിച്ചത് - അതിൽ കേന്ദ്ര ധനസഹായമുള്ള സാങ്കേതിക സ്ഥാപനങ്ങൾ, സംസ്ഥാന സർവ്വകലാശാലകൾ, സംസ്ഥാന സർവ്വകലാശാലകളിൽ രജിസ്റ്റർ ചെയ്തിട്ടില്ലാത്ത സാങ്കേതിക കോളേജുകൾ, സ്വകാര്യ സർവ്വകലാശാലകൾ, സ്വകാര്യ സാങ്കേതിക കോളേജുകൾ, സാങ്കേതികേതര ഗവണ്മെന്റ്-സ്വകാര്യ സർവ്വകലാശാലകൾ, സ്ഥാപനങ്ങൾ എന്നിവ ഉൾപ്പെടുന്നു.
കഴിഞ്ഞ വർഷം രണ്ടാം പതിപ്പിൽ 674 സ്ഥാപനങ്ങൾ പങ്കെടുത്തപ്പോൾ ഈ വർഷം 1438 സ്ഥാപനങ്ങൾ പങ്കെടുത്തു.
ARIIA 2021-ന്റെ വിശദമായ ഫലങ്ങൾ https://www.ariia.gov.in/ എന്ന ലിങ്കിൽ ലഭ്യമാണ്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 132 കോടിയോട് അടുക്കുന്നു
കഴിഞ്ഞ 24 മണിക്കൂറിനിടെ വിതരണം ചെയ്തത് 76 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.36% ; 2020 മാര്ച്ചിനുശേഷം ഏറ്റവും കൂടിയ നിലയില്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 7,992 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം  559 ദിവസത്തിനിടെ ഏറ്റവും കുറവ്
പ്രതിവാര രോഗസ്ഥിരീകരണ നിരക്ക്  തുടര്ച്ചയായ 27-ാം ദിവസവും 1 ശതമാനത്തില് താഴെ
കഴിഞ്ഞ 24 മണിക്കൂറിനിടെ നല്കിയ 76,36,569 ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 131.99 കോടി  പിന്നിട്ടു. 1,37,65,868 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,85,461
രണ്ടാം ഡോസ് 95,90,079
മുന്നണിപ്പോരാളികള്
ഒന്നാം ഡോസ് 1,83,82,742
രണ്ടാം ഡോസ് 1,66,70,863
18-44 പ്രായപരിധിയിലുള്ളവര്
ഒന്നാം ഡോസ് 47,60,97,427
രണ്ടാം ഡോസ് 26,46,61,544
45-59 പ്രായപരിധിയിലുള്ളവര്
ഒന്നാം ഡോസ് 18,89,84,691
രണ്ടാം ഡോസ് 13,18,87,926
60നുമേല് പ്രായമുള്ളവര്
ഒന്നാം ഡോസ് 11,81,93,905
രണ്ടാം ഡോസ് 8,51,37,844
ആകെ 1,31,99,92,482
കഴിഞ്ഞ 24 മണിക്കൂറിനുള്ളില് 9,265 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,41,14,331ആയി.
ദേശീയ രോഗമുക്തി നിരക്ക് 98.36 % ആണ്.
തുടര്ച്ചയായ 44-ാം ദിവസവും 15,000 ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 7,992 പേര്ക്കാണ്
നിലവില് 93,277 പേരാണ് ചികിത്സയിലുള്ളത്. 559ദിവസത്തിനിടെ ഏറ്റവും കുറവ്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.27 ശതമാനമാണ്. 2020 മാര്ച്ചിനുശേഷം ഏറ്റവും കുറഞ്ഞ നിലയില്
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 12,50,672 പരിശോധനകള് നടത്തി. ആകെ 65.46 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.71 ശതമാനമാണ്. കഴിഞ്ഞ 27 ദിവസമായി ഇത് 1 ശതമാനത്തില് താഴെയാണ്. പ്രതിദിന രോഗസ്ഥിരീകരണ നിരക്ക് 0.64 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 68 ദിവസമായി 2 ശതമാനത്തില് താഴെയാണ്. തുടര്ച്ചയായ 103-ാം ദിവസവും ഇത് 3 ശതമാനത്തില് താഴെയാണ്.
(Visitor Counter : 84
റോഡ് ഗതാഗത, ഹൈവേ മന്ത്രാലയം
ഹെവി മോട്ടോർ വാഹന  ഡ്രൈവർമാർക്കുള്ള പരിശീലന പദ്ധതി സംബന്ധിച്ച്
ന്യൂഡൽഹി , ജൂലൈ 19, 2021
രാജ്യവ്യാപകമായി ഡ്രൈവിംഗ് പരിശീലന സ്ഥാപനങ്ങൾ  സ്ഥാപിക്കുന്നതിനുള്ള ഒരു പദ്ധതി 2002 -03 സാമ്പത്തികവർഷം മുതൽ ഉപരിതല ഗതാഗത ദേശീയപാത മന്ത്രാലയം നടപ്പാക്കി വരുന്നു
17 കോടി രൂപ കേന്ദ്ര സഹായത്തോടെയും പത്തേക്കർ ഭൂമി ആവശ്യകതയോടെയും പന്ത്രണ്ടാം പഞ്ചവത്സര പദ്ധതി കാലയളവിൽ  ഈ പദ്ധതി, പരിശീലന ഗവേഷണ ഇൻസ്റ്റിറ്റ്യൂട്ട്  എന്ന് പുനർനാമകരണം ചെയ്യപ്പെട്ടു . അഞ്ചു കോടി രൂപ ധനസഹായം, മൂന്നു ഏക്കർ ഭൂമി തുടങ്ങി കുറഞ്ഞ ശേഷിയോടെ , പ്രാദേശിക ഡ്രൈവിംഗ് പരിശീലന കേന്ദ്രങ്ങളും  പന്ത്രണ്ടാം പഞ്ചവത്സര പദ്ധതി കാലയളവിൽ ടയർ 2 ആയി കൂട്ടിച്ചേർക്കപ്പെട്ടു. പതിനാലാം ധനകാര്യ കമ്മീഷൻ കാലയളവിൽ IDTR കൾക്കുള്ള സാമ്പത്തിക സഹായം 17 കോടിയിൽ നിന്നും 18.50 കോടിയായി വർധിപ്പിച്ചിരുന്നു
വാണിജ്യ വാഹനങ്ങൾ ഓടിക്കുന്ന ഡ്രൈവർമാർക്ക് ഗുണമേന്മയുള്ള പരിശീലനം നൽകുന്നതിനായി ഡ്രൈവിംഗ് പരിശീലന ട്രാക്അടക്കം എല്ലാ സൗകര്യങ്ങളോടും കൂടിയ ഒരു പരിശീലന സ്ഥാപനം സജ്ജമാക്കുക എന്നതാണ് ഈ പദ്ധതിയുടെ പ്രധാന ലക്ഷ്യം. ഇതോടൊപ്പം റോഡ് - പരിസ്ഥിതി സുരക്ഷ വർധിപ്പിക്കാനും, പാതകളിലെ മൊത്തത്തിലുള്ള ഗതാഗതം ശക്തിപ്പെടുത്താനുംപദ്ധതി ലക്ഷ്യമിടുന്നു
ഈ സ്ഥാപനങ്ങളിലെ പ്രധാന പരിപാടികൾ /നടപടികൾ ഇവയാണ്ഹെവി മോട്ടോർ വാഹന ഡ്രൈവിംഗിൽ പ്രാഥമിക പരിശീലന കോഴ്സ് നൽകുകലൈറ്റ് മോട്ടോർ വാഹന ഡ്രൈവിംഗിൽ പ്രാഥമിക പരിശീലന കോഴ്സ് നൽകുകസ്വകാര്യ ഡ്രൈവിംഗ് പരിശീലന സ്ഥാപനങ്ങളിലെ ഡ്രൈവിംഗ് പരിശീലകർക്കായി പരിശീലന കോഴ്സുകൾ നടത്തുകഅപകടസാധ്യതയുള്ള ചരക്കുകൾ സുരക്ഷിതമായി കൈകാര്യം ചെയ്യുന്നത് സംബന്ധിച്ച് മൂന്നു ദിവസത്തെ പരിശീലന കോഴ്സ് നടത്തുകഅപകടസാധ്യതയുള്ള ചരക്കുകൾ സുരക്ഷിതമായി കൈകാര്യം ചെയ്യുന്നത് സംബന്ധിച്ച് ഒരു ദിവസത്തെ റിഫ്രഷർ പരിശീലന കോഴ്സ് നടത്തുകനിലവിൽ സേവനം ചെയ്യുന്ന ഡ്രൈവർമാർക്കായി റിഫ്രഷർ ആൻഡ് ഓറിയന്റേഷൻ പരിശീലന കോഴ്സ് നടത്തുകവിവിധ സ്ഥാപനങ്ങൾക്കായി ഡ്രൈവർമാരെ തെരഞ്ഞെടുക്കുകയും പരിശോധിക്കുകയും ചെയ്യുക
വിവിധ സംസ്ഥാന -കേന്ദ്ര ഭരണ പ്രദേശങ്ങൾക്കായി ഇതുവരെ 31 IDTR കളും 6 RDTC കളും ആണ് മന്ത്രാലയം അനുവദിച്ചിട്ടുള്ളത്
കേരളത്തിലെ IDTR, മലപ്പുറം ജില്ലയിലെ എടപ്പാളിൽ ആണ് .
ദ്രവീകരിച്ച ഓക്സിജന്റെ ആവശ്യകതയിൽ തുടർച്ചയായി ഉണ്ടാകുന്ന വർധന, ഓക്സിജൻ ഉപഭോഗ സമയത്തിൽ വന്ന വർധന, ക്രയോജനിക്ക് ടാങ്കറുകളുടെ ആവശ്യകത, 247 സമയത്തെ സേവനങ്ങളെ തുടർന്ന് ഉണ്ടായിട്ടുള്ള കൊഴിഞ്ഞുപോകൽ നിരക്കുകൾ എന്നിവ പരിഗണിച്ച് 2021 മെയിൽ അപകടസാധ്യതയുള്ള സാധനസാമഗ്രികളുടെ ചരക്ക് നീക്കത്തിന് ആയി വിദഗ്ധ പരിശീലനം ലഭിച്ച ഡ്രൈവർമാരുടെ ഒരു സംഘം രൂപീകരിക്കണമെന്ന് മന്ത്രാലയം സംസ്ഥാനങ്ങൾക്ക് നിർദേശം നൽകിയിരുന്നു
1988 ലെ മോട്ടോർവാഹന നിയമം, 1989 ലെ കേന്ദ്ര മോട്ടോർവാഹന ചട്ടങ്ങൾ എന്നിവയുടെ വിവിധ വ്യവസ്ഥകൾ നടപ്പാക്കിക്കൊണ്ട് ഇതിന് രൂപം നൽകാനാണ് നിർദ്ദേശിച്ചിരുന്നത്
കേന്ദ്ര ഉപരിതല ഗതാഗത - ദേശീയപാത മന്ത്രി ശ്രീ നിധിൻ ഗഡ്കരി രാജ്യസഭയിൽ രേഖാമൂലം അറിയിച്ചതാണ് ഇക്കാര്യം
IE/SKY
(Visitor Counter : 119
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ 10 മീറ്റർ എയർ റൈഫിളിൽ വെങ്കലം നേടിയ ഐശ്വരി പ്രതാപ് തോമറിനെ പ്രധാനമന്ത്രി പ്രശംസിച്ചു
2022ലെ ഏഷ്യൻ ഗെയിംസിൽ 10 മീറ്റർ എയർ റൈഫിൾ ഇനത്തിൽ വെങ്കല മെഡൽ നേടിയ ഐശ്വരി പ്രതാപ് തോമറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഈ ശ്രദ്ധേയമായ നേട്ടം കൈവരിക്കാൻ ഐശ്വരി പ്രതാപ് തോമർ ശക്തമായ പ്രതിഭയും ശ്രദ്ധയും പ്രകടിപ്പിച്ചുവെന്ന് പ്രധാനമന്ത്രി മോദി പറഞ്ഞു.
നാലാം സ്ഥാനം നേടിയതിന് രുദ്രാംക്ഷ് പാട്ടീലിന്റെ മികച്ച പ്രകടനവും പ്രധാനമന്ത്രി എടുത്തു പറഞ്ഞു.
ധനകാര്യ മന്ത്രാലയം
കേന്ദ്രഗവണ്മെന്റ് ജീവനക്കാര്ക്ക് 2022 ജനുവരി ഒന്നുമുതലുള്ള ക്ഷാമബത്തയുടെയും പെന്ഷന്കാര്ക്കുള്ള ക്ഷാമാശ്വാസത്തിന്റെയും അധിക ഗഡു അനുവദിക്കുന്നതിന് മന്ത്രിസഭയുടെ അംഗീകാരം
കേന്ദ്ര ഗവണ്മെന്റ് ജീവനക്കാര്ക്കുള്ള ക്ഷാമബത്തയുടെയും  പെന്ഷന്കാര്ക്ക് ക്ഷേമാനുകൂല്യത്തിന്റെയും  അധിക ഗഡു അനുവദിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. വിലകയറ്റം പരിഹരിക്കുന്നതിനായി നിലവിലെ 31% നിരക്കില് 2022 ജനുവരി ഒന്നുമുതല് 3%ന്റെ വര്ദ്ധനവുണ്ടാകും.
ഏഴാം കേന്ദ്ര ശമ്പള കമ്മിഷന്റെ ശിപാര്ശകള് അടിസ്ഥാനമാക്കിയുള്ള അംഗീകൃത ഫോര്മുല അനുസരിച്ചാണ് ഈ വര്ദ്ധനവ്.
ക്ഷാമബത്ത, ക്ഷാമാശ്വാസം എന്നിവയിലൂടെ ഖജനാവിന് വരുന്ന സംയോജിത ബാദ്ധ്യത പ്രതിവര്ഷം 9,544.50 കോടി രൂപയായിരിക്കും. 47.68 ലക്ഷം കേന്ദ്ര ഗവണ്മെന്റ് ജീവനക്കാര്ക്കും 68.62 ലക്ഷം പെന്ഷന്കാര്ക്കും ഇതിന്റെ പ്രയോജനം ലഭിക്കും.
-ND-
(Visitor Counter : 111
പ്രധാനമന്ത്രിയുടെ ഓഫീസ്
രാജ്യത്താകമാനമുള്ള പൊതുജനാരോഗ്യ സംവിധാനങ്ങളില് പി.എം. കെയേഴ്സിലൂടെ 551 പി.എസ്.എ ഓക്സിജന് ഉല്പ്പാദന പ്ലാന്റുകള് സ്ഥാപിക്കും
രാജ്യത്താകമാനമുള്ള ജില്ലാ ആസ്ഥാനങ്ങളിലെ ഗവണ്മെന്റ് ആശുപത്രികളിലായിരിക്കും ഓക്സിജന് ഉല്പ്പാദന പ്ലാന്റുകള് സ്ഥാപിക്കുക.
ഈ പ്ലാന്റുകള് എത്രയും വേഗം പ്രവര്ത്തനസജ്ജമാക്കും: പ്രധാനമന്ത്രി
ഈ ഓക്സിജന് പ്ലാന്റുകള് ജില്ലാ ആസ്ഥാനങ്ങളിലെ ആശുപത്രികളില് തടസരഹിതമായ ഓക്സിജന് വിതരണം ഉറപ്പാക്കും
ആശുപത്രികളിലേക്കുള്ള ഓക്സിജന്റെ ലഭ്യത വര്ദ്ധിപ്പിക്കുകയെന്ന പ്രധാനമന്ത്രിയുടെ നിര്ദ്ദേശത്തിന് അനുസൃതമായി, രാജ്യത്തെ പൊതുജനാരോഗ്യസംവിധാനങ്ങളില് 551 സമര്പ്പിത പ്രഷര് സ്വിംഗ് അഡ്സോര്പ്ഷന്  മെഡിക്കല് ഓക്സിജന് ഉല്പ്പാദന പ്ലാന്റുകള് സ്ഥാപിക്കുന്നതിന് വേണ്ട ഫണ്ട് അനുവദിക്കുന്നതിന് പി എം കെയര്സ് ഫണ്ട് തത്വത്തില് അനുമതി നല്കി. ഈ പ്ലാന്റുകള് എത്രയും വേഗം പ്രവര്ത്തനക്ഷമമാക്കണമെന്ന് പ്രധാനമന്ത്രി നിര്ദ്ദേശിക്കുകയും ചെയ്തു. ഓക്സിജന്റെ ലഭ്യത ജില്ലാതലത്തില് വലിയതോതില് വര്ദ്ധിപ്പിക്കുന്നതിന് ഈ പ്ലാന്റുകള് സഹായകമാകുമെന്ന് അദ്ദേഹം പറഞ്ഞു.
വിവിധ സംസ്ഥാനങ്ങളിലെ / കേന്ദ്രഭരണപ്രദേശങ്ങളിലെ ജില്ലാ ആസ്ഥാനങ്ങളിലുള്ള തെരഞ്ഞെടുത്ത ഗവണ്മെന്റ് ആശുപത്രികളിലായിരിക്കും ഈ സമര്പ്പിത പ്ലാന്റുകള് സ്ഥാപിക്കുക. ആരോഗ്യ, കുടുംബക്ഷേമ മന്ത്രാലയം വഴിയായിരിക്കും സംഭരണം നടത്തുക.
രാജ്യത്തെ പൊതുജനാരോഗ്യ സംവിധാനത്തിനുള്ളില് 162 സമര്പ്പിത പ്രഷര് സ്വിംഗ് അഡ്സോര്പ്ഷന്  മെഡിക്കല് ഓക്സിജന് ഉല്പ്പാദന പ്ലാന്റുകള് അധികമായി സ്ഥാപിക്കുന്നതിനായി പി.എം. കെയേഴ്സ് ഫണ്ടില് നിന്ന് ഈ വര്ഷം ആദ്യം 201.58 കോടി രൂപ അനുവദിച്ചിരുന്നു.
ജില്ലാ ആസ്ഥാനങ്ങളിലെ ഗവണ്മെന്റ് ആശുപത്രികളില് ഈ പി.എസ്.എ ഓക്സിജന് ഉല്പ്പാദന പ്ലാന്റുകള് സ്ഥാപിക്കുന്നതിന് പിന്നിലുള്ള അടിസ്ഥാന ലക്ഷ്യം പൊതുജനാരോഗ്യ സംവിധാനത്തെ കൂടുതല് ശക്തിപ്പെടുത്തുകയും ഓരോ ആശുപത്രിക്കും സ്വാഭാവികമായി സ്വന്തമായ നിലയില് ഓക്സിജന് ഉല്പ്പാദന സൗകര്യം ഉറപ്പാക്കുകയുമാണ്. ഒരു സ്ഥാപനത്തിനുള്ളില് തന്നെയുള്ള ഇത്തരത്തില് സ്വാഭാവികമായും സ്വന്തമായും ഉള്ള ഓക്സിജന് ഉല്പ്പാദന സൗകര്യം ഈ ആശുപത്രികളുടെയും ജില്ലയുടെയും ദൈനംദിന മെഡിക്കല് ഓക്സിജന് ആവശ്യങ്ങളെ അഭിസംബോധനചെയ്യും. അതിനുപരിയായി ദ്രവീകൃത മെഡിക്കല് ഓക്സിജന്  ക്യാപ്റ്റീവ് ഓക്സിജന് ഉല്പ്പാദനത്തിന് ഒരു ടോപ്പ് അപ്പ് ആയി വര്ത്തിക്കുകയും ചെയ്യും. ഇത്തരത്തിലുള്ള ഒരു സംവിധാനം ജില്ലകളിലെ ഗവണ്മെന്റ് ആശുപത്രികളില് പൊടുന്നനെ ഓക്സിജന് വിതരണം തടസ്സപ്പെടില്ലെന്നത് ഉറപ്പാക്കുകയും കോവിഡ്-19 രോഗികളെയും സഹായം ആവശ്യമുള്ള മറ്റ് രോഗികളെയും കൈകാര്യം ചെയ്യുന്നതിന് ആവശ്യമായ തടസ്സമില്ലാത്ത ഓക്സിജന് വിതരണം പ്രാപ്യമാക്കുകയും ചെയ്യും.